**HEA EESKUJU**

**KAAREL VENE**

Paide Gümnaasium

Kaarel on sõbralik, abivalmis, töökas ja tegus noormees, kes soovib erinevates valdkondades kutsuda esile muutust. Ta on aktiivne kaasarääkija, julge arvamusavaldaja ja hea suhtleja. Samuti on ta järje- ja sihikindel - kui võtab endale eesmärgi, siis ta pühendub selle täitmisele saja protsendiliselt.

Kaarel on Paide linna noortevolikogu esimees. 2018. aastal korraldas Paide linna noortevolikogu Kaarli eestvedamisel linnaelanikele Heade mõtete päeva, mille eesmärgiks oli tuua linnarahvale nähtavamaks Paide linna noortevolikogu. Noortevolikogu juhtimisel toimus erinevate osaluskogude noorte võrgustiku projekt Järvamaal. Samuti toimus Kaarli eestvedamisel 2018. aasta sügisel kohtumine Paide noorte ning otsustajate vahel, mille käigus rääkisid linnajuhid lubadustest, mida enne valimisi noortele andsid. Kohtumine andis noortele võimaluse küsida otse otsustajatelt, millised noori puudutavad muudatused on linnas plaanis ja millega hetkel tegeletakse.

Kaarel on alates 6. klassist kuulunud kooli õpilaseisndusse, ka hetkel on ta Paide (Riigi)Gümnaasiumi õpilasesinduse liige. Möödunud aastal oli ta Paide gümnaasiumi õpilasesinduse asepresident. Lisaks on ta korraldanud ka mitmeid kooli üritusi: Sõbrapäev, Oma Kooli Nädal ning Võimlemispidu. 2018. aastal aitas Kaarel korraldada Vabariiklikku koolinoorte rahvatantsufestivali, kus vastutas suures mahus osalejate majutuse ning haldusvaldkonna eest. Kaarel on vabatahtlikuna kaasa löönud mitmeid aastaid näiteks Arvamusfestivalil, kus sel aastal oli ta staabijuht. Lisaks lööb vabatahtlikuna kaasa Paide-Türi Rahvajooksul ja Eesti koolinoorte moeshowl MoeP.A.R.K. ning Reebok Fitness Festivalil korraldamisel erinevate ülesannetega. Samuti oli ta 2017. aasta Järvamaa Osaluskohviku peakorraldaja.

Kaarel on alates 1. klassist tegelenud rahvatantsuga ning ka hetkel tantsib segarahvatantsurühmas. Lisaks on ta avastanud enda jaoks pikamaajooksu ning osaleb erinevatel jooksudel. Hobideks on tal ka videode tegemine ning moteerimine ja heli- ja valgustehnika. Oma oskusi sai Kaarel proovile panna 2018. aasta rahvatantsurühma reisil Horvaatiasse, kus Kaarli ülesanne oli pidada rahvatantsu videoblogi. Peale selle valmis tema käe all Eiki Nestori video Hea Eeskuju projekti jaoks.

Ta on MTÜ Järvamaa Noortekogu liige, kus aitab kaasa kõikide tegevuste planeerimisel, organiseerimisel ja elluviimisel. Sel aastal on ta Järvamaa ja Viljandimaa piirkonna osaluskohviku projektijuht. Järvamaa Noortekogus on Kaarel täiesti asendamatu, ta aitab korraldada kõiki sündmusi olles suure vastutusalaga ja kaasates teisi noori enda ümber. Eesti Noorteühenduste Liidu sündmustel on Kaarel alati kohal - kuulates, rääkides kaasa ning tuues informatsiooni Järvamaale. Eriline oskus on tal ka IT valdkonnas, samuti kuulub Kaarel Laheda Koolipäeva korraldusmeeskonda, kus ta vastutab just IT valdkonna eest. Kaareli puhul on veel märkimisväärsed oskused toimetada visuaalses maailmas, korralduslik täpsus, eelarve koostamine ning meeskonnatöö. Ta on meeskonnas alati aktiivne ning suure vastutusalaga ning teeb kõik selleks, et probleemid ning mured leiaksid lahenduse.

Kaarel on oma õpingutes edukas ja kohusetundlik. Ta esindab kooli erinevatel olümpiaadidel, viktoriinidel ja võistlustel. Ta on oma eakaaslastele eeskujuks oma sihikindluse, töökuse ja tahtejõu poolest. Tal on soov ja tahe aktiivselt kaasa rääkida ning kutsuda esile positiivseid muutusi. Ta on motiveeritud noor, kellele meeldib võtta vastutust. Kogukonda panustab Kaarel läbi noortevolikogu juhtimise ning Järvamaa Noortekogu töö. Läbi erinevate projektide, mille Kaarel on noortevolikogus kirjutanud ning läbi viinud on ta toonud noorte häält oma kodukohas kuuldavaks. Tegu on noormehega, keda kogukond usaldab, tunneb ning väärtustab.

Kaareli peamine tugevus on töökus. Ta on tõeline töömesilane ning jääb justkui mulje, et tema päevas on rohkem tunde kui teistel. Tegelikkuses on selle taga tõeline ind ja ajaplaneerimine. Tema suurimad saavutused on noortevolikogu presidendiks saamine. Kaarli tegevused nii Paide kui ka Järvamaa mastaabis on märkimisväärsed. Erinevate kogukondlike sündmuste korraldamine, projektide kirjutamine, koostöö noortega ning eeskujuks olemine on toonud talle kaasa nime, mida Järvamaal tuntakse väga hästi. Oleks aeg Kaarelit tema suurte tegude eest vääriliselt tänada.

Kaarel on energiline, töökas, õiglane ja aus noor inimene, kes tunneb muret ühiskonna käekäigu pärast ning panustab kõikvõimalike vahendite ja võimalustega, et muuta Paide linna kogukonda kokkuhoidvamaks ning parandada linnanoorte elukvaliteeti.

Samuti huvitub teda üldisemalt Järvamaa käekäik, olles aktiivne ning eeskujulik Järvamaa Noortekogu liige. Peale selle huvitab teda ka üldisemalt noorte võimalused Eestis, seega lööb ta kaasa Eesti Noorteühenduste Liidus, Laheda Koolipäeva ja Arvamusfestivali korraldusmeeskonnas.

HEA EESKUJU ESITAJA

Marita Kutsar